<classify> Akizungumza na waandishi wa habari Dar es Salaam jana, Rais wa TFF, Jamal Malinzi alisema wanahitaji kupewa kusimamia michezo ya soka kwani wao ndio wanaojua ni makocha gani wanaotakiwa kusimamia vijana hao kufanya vizuri.Malinzi alisema katika michezo mbalimbali duniani iwe ya Olimpiki, Jumuiya na Madola ina waandaaji wake, lakini katika kitengo cha soka wamekuwa wakiwashirikisha Shirikisho la Soka Duniani FIFA kusimamia kwa vile ndio wenye jukumu hilo la kuwafahamu wachezaji.Tuangalie mfano michuano ya All African Games ni ya Umoja wa Afrika AU, lakini Shirikisho la Soka Afrika CAF ndio wanaosimamia, ukiangalia ile ya Olimpiki inashirikisha michezo mingi, lakini soka huachiwa Fifa, kwa nini hapa nyumbani na sisi tusipewe Umitashumta na Umisseta ili tupate wachezaji bora katika soka, alihoji Malinzi.Alisema ikiwa watapewa jukumu hilo itakuwa ni rahisi kupanga ni umri gani unaohitajika kwa wachezaji hao. Pia alisema itakuwa ni rahisi kuwapata wachezaji wazuri vijana watakaoingizwa katika mpango wa vijana.Alisema wataweza kusimamia makocha wa kuwafundisha wenye uweledi na ambao wanazijua sheria 17 za soka.  <topic>: MICHEZO 